આ બધું તો ઠીક… અંદરોઅંદરની હૂંસાતૂસીને કારણે જ દેશને સહન કરવાનું આવશે. પણ ખરેખર જોવા જઈએ તો ભારતનો જીડીપી ગ્રોથ એપ્રિલથી જૂનના ત્રિમાસિકગાળામાં ઘટીને 5.7 ટકા આવ્યો છે. જે ત્રણ વર્ષની નીચી સપાટીએ આવી ગયો છે. જે ખરેખર ચિંતાનો વિષય છે. કેન્દ્ર સરકાર વિદેશમાં જઈને દેશના અર્થતંત્રનું ફુલગુલાબી ચિત્ર રજૂ કરે છે, વિદેશી રોકાણ આકર્ષવા માટે થઈને સરકારની યોજનાઓના વખાણ કરે છે, પણ તેની કોઈ અસર ઈકોનોમી પર પડી જ નથી. જીડીપી ગ્રોથ ઘટીને આવ્યોને પંદર દિવસ થઈ ગયા તે પછી કેન્દ્ર સરકાર ચિંતિત બની છે. તેણે આર્થિક જગતના નિષ્ણાતો પાસેથી સૂચનો મંગાવ્યા છે, અને તેના પર અમલ કરવાની તૈયારીઓ ચાલી રહી છે. તેવામાં પોતાના જ પક્ષના સીનીયર નેતાઓએ મોદી સરકારની આર્થિક નીતિઓની ટીકા કરી છે. જેથી કેન્દ્ર સરકાર હાલ તો બોઘવાઈ ગઈ છે.